**Týždenná téma: My sme malí remeselníci**

Milí rodičia,

je tu nová téma na tento týždeň. Hry a aktivity na tému „Remeslá a profesie“ sú u detí populárne, pretože túžba stať sa niekým a napodobňovanie je jednou z dôležitých etáp v detskom vývoji. Deti by mali v tejto téme poznať a slovne opísať rôznorodé ľudské činnosti a význam práce.

Porozprávajte im o svojom zamestnaní. Zahrajte si spoločne námetové hry na kuchára, lekára, predavača alebo záhradníka. Diskutujte s deťmi o potrebe nástrojov pre ľudí na uľahčenie ich práce. Nezabudnite ani na ľudové remeslá, ktoré boli na Slovensku typické. Napríklad včelárstvo, hrnčiarstvo, rezbárstvo a iné.

**Aktivity:**

* Tvorenie z plastelíny, napr. pečenie koláčikov. Nemáte plastelínu práve doma? Tu je postup ako si ju spoločne s deťmi môžete pripraviť aj doma. <https://montessorikids.sk/osvedcena-domaca-plastelina/>
* Kreslenie farebnou kriedou na chodník.
* Básničky



* Pieseň: Miro Jaroš – Čím chceš byť (*dostupné youtube*)

Spievankovo 5 (*dostupné youtube*)

* Remeslá a profesie – súbor vzdelávacích hier pre deti (*dostupné youtube*)
* Povolania – omaľovánky, tvorba z papiera (*dostupné sk.pinterest.com*)
* 4 – 5 roční: na stránke [www.nasedeticky.sk](http://www.nasedeticky.sk) si v časti Abeceda v sekcii Spoznávame písmená nájdu pracovný list s písmenom N (<https://nasedeticky.sk/tag/abeceda/> )
* 5 - 6 roční: Matematika predškoláka – strana 19 – Číselný rad do 10
* 5 – 6 roční: na stránke [www.nasedeticky.sk](http://www.nasedeticky.sk) nájdu pracovný list s písmenom N (<https://nasedeticky.sk/do-skoly/pre-prvakov/1126/1126/>).

Ak budete chcieť poradiť, som tu pre Vás.

pani učiteľka Adrika, tel: 0905/744021